ร้าน After you สาขานี้อยู่ที่ J Avenue ที่ทองหล่อซอย 13 นะคะ ใครขับรถมาสามารถนำรถมาจอดได้ แต่ที่จอดน้อยไปหน่อยเพราะเป็นที่จอดรวมของหลายร้าน สาขานี้คนเยอะพอสมควร แต่ไม่ถึงขั้นเรียกคิวเหมือนสาขาเซนทรัลลาดพร้าว 
   เมนูยอดนิยมอย่างฮันนี่โทสนี่ก็สั่งกันแทบทุกโต๊ะเลย เราสั่งเป็นนูเทลล่าโทสมา ขนมปังกรอบนอกนุ่มใน ขนมปังใหญ่มาก ไปทาน2 คนก็ยังทานไม่เคยหมด ไอศครีมเป็นรสวานิลลาลูกใหญ่ 2ลูก รสชาติไอศครีมก็อร่อยและที่นี่เค้าตักไอศครีมได้แน่นมากๆ ลูกกลมเนียนสุดๆ
   น้ำดื่มที่นี่มีบริการฟรี เป็นน้ำกลิ่นหอมๆ ไม่รู้กลิ่นอะไรสามารถใช้แก้วกระดาษเล็กๆที่เค้าวางไว้ให้รินน้ำมาทานที่โต๊ะได้ค่ะ